=== Middelalderen til uafhængigheden ===
{{uddybende|Mongolske kejserdømme}}
[[Fil:Mongol Empire map.gif|thumb|Udviklingen af Det [[mongolske kejserdømme]]]]
I slutningen af det 12. århundrede lykkedes det for høvdingen [[Djengis Khan|Temüdjin Borjigin]] at samle de mongolske stammer (tilhørende shiwei-folket af Xianbei-afstamning) mellem [[Manchuriet]] og [[Altaj (bjergkæde)|Altajbjergene]]. I 1206 antog han navnet Djengis Khan og iscenesatte en række militære togter – kendt for deres brutalitet og vildskab – som fejede hen over store dele af Asien og dannede baggrund for det Mongolske kejserdømme, det største sammenhængende landrige i verdenshistorien. Under hans efterfølgere kom det til at strække sig fra vore dages [[Ukraine]] i vest til [[Korea]] i øst og fra [[Sibirien]] i nord til [[Omanbugten]] og [[Vietnam]] i syd. I sit største omfang var riget på omkring 33.000.000 km² (22 % af det samlede landareal på Jorden) og havde 100 millioner indbyggere. Under den såkaldte ''[[Pax Mongolica]]'' var der relativt roligt i det store rige, hvilket lettede handelsforholdene hen over Asien.<ref name=allsen />
Politik Historie